Practica de specialitate la Facultatea de Biologie a UB, sponsorizată de JYSK România prin WWF

[bookmark: _GoBack]Din dorința de a consolida baza materială pentru desfășurarea stagiilor de practică la Facultatea de Biologie a UB, JYSK România, prin World Wildlife Fund – WWF, sponsorizează, cu suma de 22.810 lei, specializarea Ecologie și protecția mediului, anul 2.

Sponsorizarea se va concretiza în achiziția de echipamente și consumabile, iar suma completează venitul asigurat de Universitatea din București pentru practica tradițională desfășurată la Stațiunea Zoologică din Sinaia a UB.

Acest parteneriat vine în continuarea îndelungatei colaborări dintre Facultatea de Biologie a Universității din București și WWF România în domeniul managementului diversității biologice și al practicii instituționale. 

Astfel, studenții Facultății de Biologie au fost implicați în programe de voluntariat la WWF România, iar unii dintre absolvenți chiar au fost angajați la această organizație neguvernamentală.

UB este considerată una dintre cele mai importante instituții de învățământ, cercetare și cultură din România, dobândind, în cei peste 150 de ani de existență, un solid prestigiu național și internațional. Universitatea din București oferă numeroase programe de studii, la toate nivelurile și formele de pregătire universitară: 93 de programe de licență, 208 programe de masterat, 21 de programe de doctorat, programe de reconversie profesională și de perfecționare. UB are 32.000 de studenți și peste 1.300 de cadre didactice titulare. 

Firma JYSK este cunoscută în societate pentru susținerea proiectelor dedicate protecției mediului în România.


